แบล็ค วิโดว์ (ภาพยนตร์ พ.ศ. 2564)

แบล็ค วิโดว์ () เป็นภาพยนตร์ซูเปอร์ฮีโรสัญชาติอเมริกัน เนื้อเรื่องดัดแปลงมาจากตัวละครของมาร์เวลคอมิกส์ในชื่อเดียวกัน ผลิตโดยมาร์เวลสตูดิโอ และจัดจำหน่ายโดยวอลท์ดิสนีย์สตูดิโอภาพยนตร์ แบล็ค วิโดว์ จะเป็นภาพยนตร์ลำดับที่ 24 ในจักรวาลภาพยนตร์มาร์เวล (MCU) ภาพยนตร์เรื่องนี้กำกับโดยเคต ชอร์ตแลนด์ เขียนบทโดยแจ็ก เชเฟอร์และเน็ด เบนสัน นำแสดงโดยสการ์เลตต์ โยแฮนสัน, ฟลอเรนซ์ พิว, เดวิด ฮาร์เบอร์, โอที แฟกเบนล์ และวิลเลียม เฮิร์ต เหตุการณ์ใน แบล็ค วิโดว์ จะเกิดขึ้นหลัง กัปตันอเมริกา: ศึกฮีโร่ระห่ำโลก (2016) เมื่อโรมานอฟต้องหลบหนีการไล่ล่าและถูกบังคับให้เผชิญหน้ากับอดีตของเธอเอง 

การพัฒนาภาพยนตร์เริ่มขึ้นในเดือนเมษายน 2004 โดยไลออนส์เกต โดยเดวิด เฮย์เตอร์ได้รับเลือกให้เขียนบทและกำกับ แต่โครงการดังกล่าวไม่ได้เดินหน้าต่อและลิขสิทธิ์ในภาพยนตร์ของตัวละครกลับไปเป็นของมาร์เวลสตูดิโอส์ในเดือนมิถุนายน 2006 โจฮันสันได้รับเลือกให้แสดงในจักรวาลภาพยนตร์มาร์เวลหลายเรื่อง นับตั้งแต่ มหาประลัยคนเกราะเหล็ก 2 (2010) มาร์เวลและโจฮันสันแสดงความสนใจในภาพยนตร์เดี่ยวหลายครั้งในช่วงหลายปีที่ผ่านมา ก่อนที่เชเฟอร์และชอร์ตแลนด์ได้รับการว่าจ้างในปี 2018 เบนสันและเพียร์สันเข้าร่วมในภายหลัง การถ่ายทำเกิดขึ้นตั้งแต่เดือนพฤษภาคมถึงตุลาคม 2019 ในประเทศนอร์เวย์ เมืองบูดาเปสต์ ประเทศโมร็อกโก สตูดิโอไพน์วู้ดในประเทศอังกฤษ เมืองแอตแลนตา และเมคอน รัฐจอร์เจีย

แบล็ค วิโดว์ ออกฉายในประเทศสหรัฐทั้งทางโรงภาพยนตร์และดิสนีย์+ ในวันที่ 9 กรกฎาคม 2021 ในขณะที่ในประเทศไทยออกฉายทางโรงภาพยนตร์ในวันที่ 1 ตุลาคม 2021 และทางดิสนีย์+ ในวันที่ 6 ตุลาคม 2021

นักแสดง 
 สการ์เลตต์ โจแฮนส์สัน รับบท นาตาชา โรมานอฟฟ์ / แบล็กวิโดว์ อดีตมือสังหารเคจีบี อดีตสายลับชีลด์ และสมาชิกทีมอเวนเจอร์ส
 ฟลอเรนซ์ พิว รับบท เยเลนา เบโลวา / แบล็กวิโดว์ เพื่อนร่วมงานของนาตาชา
 เดวิด ฮาร์เบอร์ รับบท อะเลคเซย์ ชอสตาคอฟ เพื่อนร่วมงานของนาตาชา
 โอที แฟกเบนล์ รับบท ริก เมสัน เจ้าหน้าที่ของหน่วยชีลด์ เพื่อนของแบล็กวิโดว์
 วิลเลียม เฮิร์ต รับบท แทดเดียส รอส รัฐมนตรีว่าการกระทรวงการต่างประเทศสหรัฐ
 เรย์ วินสตัน รับบท เดรย์คอฟ หัวหน้าห้องแดง ศูนย์ฝึกสายลับของโซเวียต
 เรเชล ไวสซ์ รับบท เมลินา วอสโตคอฟ / แบล็กวิโดว์

หมายเหตุ

อ้างอิง

แหล่งข้อมูลอื่น 
 
 
 
 
 
 แบล็ค วิโดว์ ที่บ็อกซ์ออฟฟิศโมโจ
 แบล็ค วิโดว์ ที่เมทาคริติก

ภาพยนตร์ในจักรวาลภาพยนตร์มาร์เวล
ภาพยนตร์ที่ถ่ายทำในสหราชอาณาจักร
ภาพยนตร์ที่ถ่ายทำในประเทศนอร์เวย์
ภาพยนตร์ที่ถ่ายทำในประเทศโมร็อกโก
ภาพยนตร์ที่ถ่ายทำในรัฐจอร์เจีย
ภาพยนตร์ที่มีฉากในรัฐนิวยอร์ก
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่ออกฉายในปี พ.ศ. 2564
ภาพยนตร์ที่เลื่อนการฉายเนื่องจากการระบาดทั่วของโควิด-19